अभय सिंह चौटाला

**अभय सिंह चौटाला** इंडियन नेशनल लोकदल के राष्ट्रीय महासचिव हैं। अभय चौटाला  हरियाणा ऐलनाबाद से लगातार 4 बार विधायक चुने गए थे।  वे पूर्व उप-प्रधानमंत्री ताऊ देवी लाल के पौत्र व पूर्व मुख्यमंत्री हरियाणा सरकार ओम प्रकाश चौटाला के पुत्र हैं। 

## '''शुरूआती जीवन व शिक्षा'''
सिरसा में चौटाला परिवार में जन्मे अभय सिंह चौटाला ने पढ़ाई एसएम हिन्दू सीनियर सैकंडरी स्कूल सोनीपत से की। स्नातक डिग्री हरियाणा एग्रीकल्चर यूनिवर्सिटी से बेचलर ऑफ आर्टस ( BA) की डिग्री प्राप्त की। राष्ट्रीय वॉलीबाल चैंपियनशीप खेल में अभय चौटाला ने राज्य को 8 बार पहुंचाया और कईं मेडल प्रदेश के लिए जीते।

## '''राजनैतिक जीवन'''
यूं तो अभय सिंह चौटाला का राजनैतिक जीवन स्कूली दिनों से ही शुरू हो गया था लेकिन आधिकारिक तौर पर इसकी शुरुआत चौटाला गांव से पंचायत चुनाव के दौरान बतौर एक अवधि के लिए उप सरपंच की सीट जीत कर हुई। अभय चौटाला तब सुर्खियों में आए जब साल 2000 में उन्होंने हरियाणा की रोड़ी से आईएनएलडी की टिकट पर जीत हासिल की, वह भी रिकार्ड दर्ज वोटों के साथ। इसी दौरान अभय चौटाला ने अपना वादा पूरा करते हुए यहां इंजीनियरिंग कॉलेज खुलवाया। जिसका निर्माण पणीवाला मोटा में जननायक देवी लाल चौटाला के नाम से किया गया। साल 2005 में वे सिरसा जिला पंचायत के प्रेसीडेंट चुने गए और फिलहाल अपनी जिम्मेदारी निभा रहे हैं। साल 2009 में आप ने बाय इलेक्शन के दौरान एलनाबाद से राज्य सीट को जीता। 2014 को फिर से एमएलए चुने गए और विधानसभा में बतौर विपक्ष नेता नियुक्त हुए। साल 2014 लोकसभा चुनावों में आपने आईएनएलडी को जीत की और अग्रसर करते हुए मोदी लहर को चुनौती देते हुए अपनी पार्टी से दो मेंबरों को केंद्र में बतौर एमपी भेजा। अभय सिंह चौटाला 2019 में एक मात्र इनेलो के विधायक बने। उन्होंने ऐलनाबाद से चुनाव जीता। अभय चौटाला हरियाणा में अब हरियाणा परिवर्तन यात्रा के लिए जाने जाते है।  उनकी ये यात्रा प्रदेश में लगातार परिवर्तन ला रही है।

## '''खेल जगत में उत्थान'''
अभय चौटाला को हरियाणा में खेल जगत को एक नया मुकाम देने के लिए श्रेय दिया जाता है। इनके द्वारा दी गई खेल पॉलिसी की वजह से खेल जगत में उन्नति आई। इस पॉलिसी के तहत खिलाडि़यों को शिक्षा संस्थानों में व सरकारी नौकरियों के दौरान स्पोटर्स कोटे के तहत रिर्जवेशन देने का प्रावधान दिया गया। इसी पॉलिसी की कारण खिलाडि़यों को अच्छी डाइट के साथ साथ अंर्तराष्ट्रीय खेल मेडल विजेताओं के लिए राजकीय सम्मान के साथ साथ उपहार देने का प्रावधान दिया गया। अभय चौटाला ने ही राज्य में रूरल स्टेडियम व कोचिंग संस्थानों की शुरुआत की। अभय चौटाला कईं सम्मानित खेल संस्थानों में बतौर सम्मानिय पदों पर विराजमान हैं। 

## '''खेल संस्थानों में निम्न पदों पर विराजमान रहे'''

## '''महिला उत्थान कार्यक्रम'''
( ज्ञात रहे जननायक जनता पार्टी बनाने पर दुष्यंत चौटाला पर उनकी मां नैना चौटाला को लेकर असभ्य टिप्पणी की जो अपनी मां से राजनीति सीखते हैं वो ऐसा ही कर सकते हैं कह कर विवादों में घिर चुके हैं)
महिलाओं को किसी से कम न समझने वाले अभय चौटाला महिला उत्थान के लिए कई कार्यक्रमों की शुरुआत की। इस कतार में राइट टू एजूकेशन के अंर्तगत उन्होंने श्रीमती हराकी देवी मैमोरियल कॉलेज फॉर वीमन की शुरुआत की जिसमें शिक्षा में अच्छा स्तर पाने वालीं कन्याओं को निशुल्क एवं फीस में भारी छूट के साथ शिक्षा व निशुल्क रहन सहन सेवा प्रदान की गई। इसके साथ ही अन्य गांवों में पढ़ाई करने के लिए महिलाओं के लिए निशुल्क बस सेवा की शुरुआत की। ये अभय चौटाला के ही प्रयास थे कि महिलाओं को खेल जगत में जाने का उत्साह मिला जो कि पहले हरियाणा में सिर्फ पुरुष ही विद्यमान थे।

## '''निजी जिंदगी'''
अभय सिंह चौटाला श्री ओम प्रकाश चौटाला व श्रीमती स्नेह लता के छोटे पुत्र हैं। उनकी शादी श्रीमती कान्ता चौटाला से हुई और उनके दो पुत्र हैं। बड़े पुत्र का नाम करण सिंह चौटाला, छोटे पुत्र का नाम अर्जुन सिंह चौटाला है।
 

## '''अन्य लिंक'''

## '''संबंधित लेख'''


श्रेणी: राजनीति